Rodri Hernández

thumb|284x284px|Rodri 2019
**Rodrigo Hernandez Cascante** (Madril, 1996ko ekainaren 22a), Rodri bezala ezagunagoa, erdilari bezala jokatzen duen futbolari espainiarra da, Premier Leagueko Manchester City F. C. taldean jokatzen duena. Nazioarteko absolutua da Espainiako selekzioarekin 2018tik eta 2024an Urrezko Baloia irabazi zuen.
thumb|Sinadura

## Ibilbidea 
### Hasierak 
Villafranca del Castillo urbanizazioan hazi zen. CD Villanueva de la Cañada taldean hasi zen futbolari gisa, eta hamar urte bete arte egon zen bertan. 2006an Rayo Majadahondan jarraitu zuen bere ibilbidea, Lucas Hernándezekin batera, eta bere mailako titulua lortu zuen. Denboraldi horretan, Atletico Madrileko kirol-zuzendari berriak, José María Amorrortuk, arreta jarri zuen, eta Santi Expósito teknikaria bidali zuen jarraipena egitera, baina nota onarekin gainditu zuen. Azkenik, 2007ko udan Atletico Madrileko behe mailetan sartu zen Theo Hernandezekin batera. 2012an, jubenil gisa egin zuen lehen denboraldian, kubituko hezurrak eta erradioa hautsi zituen hainbat hilabetez bajan zegoela. 2013ko udan talde zuri-gorria utzi eta Villarreal C. F. taldean fitxatu zuen, non jubenil mailako bere taldean jokatzen hasi zen. 2015eko otsailaren 7an egin zuen debuta Bigarren B Mailan, Villarreal C. F. "B" taldearekin, Espanyolen bigarren taldearen aurka.

### Vila-Real F.C 
2015eko abenduaren 17an egin zuen debuta Vila-real C. F. taldearekin, Kopako partida batean, SD Huescaren aurka (2-0), Marcelino García Toralen aginduetara. Lau hilabete geroago egin zuen debuta Lehen Mailan, Vallecas estadioan, Rayo Vallecanoren aurka (2-1). 2016-17ko denboraldiari begira, Castelloko lehen taldean sartu zen behin betiko, Bruno Sorianoren ordezko bezala jokatuz. 2017-18 denboraldian talde titularrean sendotu zen, ligaxka txapelketako errebelazioetako bat izanik. Horren amaieran, hurrengo denboraldiari begira klub horian ez zela egongo iragarri zuen.

### Atletico Madril 
2018ko maiatzaren 24an, Atletico Madrili eskualdatzea baieztatu zen, 20 milioi euro ingururen truke. Abuztuaren 15ean egin zuen debuta zuri-gorri gisa Europako Superkopako finalean, Real Madrilen aurka, eta bertan lortu zuen garaipena (2-4). Talde madrildarrean berehala eskuratu zuen hasierako hamaikakoa eta azaroan Athleticen aurka lortutako garaipenean (3-2) bere lehen gola sartu zuen.
thumb|289x289px|Manchester taldean

### Manchester City F.C 
2019ko uztailaren 3an, Pep Guardiolaren Manchester Cityrekin sinatu zuen, eta bere etete klausula ordaindu zuen, hirurogeita hamar milioi eurokoa. Hainbat urtetan zehar taldeko jokalaririk onenetarikoa izan da haibat titulu lortuz. Garrantzitsuena, 2023ko ekainaren 10ean lortu zuen, talde ingelesaren historian sartu zenean, UEFAko Txapeldunen Liga lehen aldiz irabaztea ahalbidetu zien golaren egilea izan zelako.

2024ko urriaren 28an, belauneko lesio larria jasan eta hilabetera, 2024ko Urrezko Baloia saria eman zion *France Football* aldizkariak.

## Espainiako Selekzioa 
2018ko martxoan Alemania eta Argentinako selekzioen aurka bi lagunarteko jokatzeko deitu zuten. Martxoaren 23an Alemaniaren aurkako lagunartekoan egin zuen debuta, Vila-real C. F taldean debuta egin zuen jokalari gazteena izan zelarik. 2023ko ekainaren 18an UEFA Nazioen Liga irabazi zuen, finaleko eta lehiaketako MVP hautatua izan zelarik.

2024ko Eurokoparako deituetako bat izan zen, eta 12 urte geroago Ingalaterraren aurkako txapelketako finalera iristen lagundu zuen. Partida honetan lehen zatia bakarrik jokatu zuen eta, Espainiaren garaipenaren ostean, UEFAk txapelketako jokalari onena izendatu zuen.

## Ikasketak 
Enpresen Administrazio eta Zuzendaritzan graduatua da Jaime I Unibertsitatean. Karrera hori Villarreal C. F.-n hasi zuen bere etapan eta urrutitik amaitu zuen Manchester City F. C.-n fitxatu ondoren, nahiz eta Castellón de la Planara itzultzen jarraitzen zuen aztertzera.

## Palmaresa 
### Titulu nazionalak 
### Titulu Internazionalak 
### Banakako sariak 
## Estekak 
## Kanpo Estekak 
Fitxa Manchester City